× 930 mm и тегло около 128 kg.
 Апаратът се състои от две устройства за поставяне на микроплаки (плака източник и целева микроплака), два дейонизационни щифта и ултразвукова глава, вградена в компактeн корпус с контролен светодиод, малък екран и авариен бутон.
 Апаратът използва метода на акустично изхвърляне на капки (ADE), при който се използва звукова енергия (насочени ултразвукови импулси), за да се придвижи свръхмалък обем капки течност от микроплаката източник до обърната целева микроплака с изключително висока степен на точност и прецизност.
 Системата прехвърля капки от 2,5 нанолитра на всяко изхвърляне, което позволява прехвърлянето на по-големи количества течност. От източника се изхвърлят множество капки до 500 пъти в секунда.
 Апаратът се използва при подготовката на проби в лаборатории за прехвърляне на определени количества реагенти от една микроплака към друга.
 8479 89 97
 Класирането се определя от Общите правила 1, 3, буква б) и 6 за тълкуване (ОПТ) на Комбинираната номенклатура и от описанието на кодове по КН 8479 , 8479 89 и 8479 89 97 .
 Апаратът е съставно изделие по смисъла на Общо правило 3, буква б) и трябва да се класира съобразно компонента, който придава основния характер на изделието. Въпреки факта, че са необходими измерване и анализ с цел гарантиране на точното дозиране на обема течност, за функцията, която придава на апарата неговия основен характер, се счита точното дозиране на изхвърлените капки чрез използване на ултразвук.
 Класирането в позиция 9026 като „инструменти или апарати за измерване или контрол на дебита, нивото, налягането или другите променливи характеристики на течности или газове“ се изключва, тъй като измерването и анализът са спомагателни функции на апарата.
 Поради това апаратът трябва да се класира в код по КН 8479 89 97 като „други механични машини и апарати, имащи специфична функция, неупоменати, нито включени другаде“.
 